KOMMISSIONENS FORSLAG ÆNDRINGER

Ændring 1

Henvisning 1 a (ny)

under henvisning til Rådets forordning (EF, Euratom) nr. 1605/2002 af 25. juni 2002 om finansforordningen vedrørende De Europæiske Fællesskabers almindelige budget (2)(finansforordningen), særlig artikel 185,

Ændring 2

Henvisning 1 b (ny)

under henvisning til den interinstitutionelle aftale af 17. maj 2006 mellem Europa-Parlamentet, Rådet og Kommissionen om budgetdisciplin og forsvarlig økonomisk forvaltning (1), særlig punkt 47,

Ændring 3

Betragtning 4 a (ny)

(4a) Rådet har endnu ikke vedtaget rammeafgørelsen om beskyttelse af personoplysninger, der behandles i forbindelse med det politimæssige og retlige samarbejde i straffesager. Rammeafgørelsens ikrafttræden er afgørende for, at Europol kan opfylde sit mandat inden for en retslig ramme, som fuldt ud sikrer beskyttelse af europæiske borgeres personoplysninger. Det er derfor afgørende, at Rådet vedtager rammeafgørelsen så hurtigt som muligt.

Ændring 4

Betragtning 4 b (ny)

(4b) I sin henstilling til Rådet af 13. april 1999 om Europol: Styrkelse af den parlamentariske kontrol og udvidelse af beføjelserne (3) opfordrede Europa-Parlamentet til, at Europol blev placeret inden for Den europæiske Unions institutionelle ramme, og til, at det skulle underlægges Europa-Parlamentets demokratiske kontrol.

Ændring 5

Betragtning 4 c (ny)

(4c) I sin henstilling til Rådet af 30. maj 2002 om Europols fremtidige udvikling og fulde integration i Den Europæiske Unions institutionelle system (4) og i sin henstilling til Rådet af 10. april 2003 om Europols fremtidige udvikling (5) opfordrede Europa-Parlamentet til, at Europol gives fællesskabsstatus.

Ændring 6

Betragtning 5

(5) Når Europol oprettes som et EU-agentur finansieret over De Europæiske Fællesskabers almindelige budget, vil det styrke Europa-Parlamentets kontrol med Europol, da Europa-Parlamentet bliver involveret i vedtagelsen af budgettet. (5) Oprettelsen af Europol som et EU-agentur finansieret over Den Europæiske Unions almindelige budget, vil det styrke Europa-Parlamentets generelle og demokratiske kontrol med Europol, gennem Europa-Parlamentets deltagelse i vedtagelsen af budgettet , herunder dets kontrol med stillingsfortegnelsen og med dechargeproceduren .

Ændring 7

Betragtning 6 a (ny)

(6a) Oprettelsen af Europol gør det påkrævet at der indgås en interinstitutionel aftale, som fastsætter de grundlæggende vilkår, der gælder for europæiske kontrolorganer, således at de nuværende og kommende organers struktur udformes på en sådan måde, at hensynet til klarhed, gennemsigtighed og retssikkerhed fremmes .

Ændring 8

Betragtning 8 a (ny)

(8a) Der er stadig behov for forbedringer, hvad Europols demokratiske ansvar angår, efter at dets operationelle beføjelser er blevet udvidet.

Ændring 9

Betragtning 13

(13) Der skal udpeges en databeskyttelsesansvarlig, der på uafhængig vis bør sikre, at behandlingen af personoplysninger er lovlig, og at bestemmelserne i denne afgørelse om behandling af personoplysninger overholdes, herunder også behandling af personoplysninger om Europols personale, som er beskyttet af artikel 24 i forordning (EF) nr. 45/2001. (13) Der skal udpeges en databeskyttelsesansvarlig, der på uafhængig vis bør sikre, at behandlingen af personoplysninger er lovlig, og at bestemmelserne i denne afgørelse om behandling af personoplysninger overholdes, herunder også behandling af personoplysninger om Europols personale, som er beskyttet af artikel 24 i forordning (EF) nr. 45/2001. I forbindelse med varetagelsen af sine opgaver bør den databeskyttelsesansvarlige samarbejde med de databeskyttelsesansvarlige, som er udpeget i henhold til fællesskabsretten.

Ændring 10

Betragtning 14

(14) Ud over at forenkle bestemmelserne om eksisterende databehandlingssystemer bør Europols muligheder for at indføre og administrere andre databehandlingsværktøjer, som støtter Europols opgaver , styrkes ; sådanne databehandlingsværktøjer bør indføres og administreres i overensstemmelse med de generelle principper for databeskyttelse, men også i overensstemmelse med detaljerede regler, som fastsættes af Rådet. (14) Ud over at forenkle bestemmelserne om eksisterende databehandlingssystemer bør Europol gives mulighed for at indføre og administrere andre databehandlingsværktøjer, som støtter Europols opgaver; sådanne databehandlingsværktøjer bør indføres og administreres i overensstemmelse med de generelle principper for databeskyttelse , der er fastlagt i fællesskabsretten og i Europarådets konvention 108 af 28. januar 1981 om beskyttelse af det enkelte menneske i forbindelse med elektronisk databehandling af personoplysninger, samt i overensstemmelse med detaljerede regler, som fastsættes af Rådet efter høring af Europa-Parlamentet.

Ændring 11

Betragtning 19

(19) Europols muligheder for at samarbejde med tredjelande og eksterne instanser bør rationaliseres for at sikre overensstemmelse med Den Europæiske Unions generelle politik i den henseende og gennem nye bestemmelser om, hvordan et sådant samarbejde kan finde sted i fremtiden. (19) Europols muligheder for at samarbejde med tredjelande og eksterne instanser bør rationaliseres for at sikre overensstemmelse med Den Europæiske Unions generelle politik i den henseende og for at sikre, at tredjelande og eksterne organer i tilstrækkelig grad beskytter personoplysninger, gennem nye bestemmelser om, hvordan et sådant samarbejde kan finde sted i fremtiden, som vedtages af Rådet efter høring af Europa-Parlamentet.

Ændring 12

Artikel 1, stk. 1

1. Med denne afgørelse oprettes en europæisk politienhed, herefter kaldet »Europol«, som et EU-agentur. Europol får sæde i Haag, Nederlandene. 1. Med denne afgørelse oprettes en europæisk politienhed, herefter kaldet »Europol«, som et EU-agentur. Agenturet er et fællesskabsorgan som omhandlet i artikel 185 i finansforordningen og punkt 47 i den interinstitutionelle aftale (IIA) . Europol får sæde i Haag, Nederlandene.

Ændring 13

Artikel 5, stk. 1, litra a

a) indsamling, opbevaring, behandling, analyse og udveksling af oplysninger og efterretninger, der fremsendes af medlemsstaternes myndigheder eller tredjelande eller andre offentlige eller private organer a) indsamling, opbevaring, behandling, analyse og udveksling af oplysninger og efterretninger, der fremsendes af medlemsstaternes myndigheder eller tredjelande eller andre offentlige eller private organer ; oplysninger, der kommer fra en privatperson, skal, inden de fremsendes til Europol, være indsamlet og behandlet på lovlig vis i overensstemmelse med national lovgivning til gennemførelse af Europa-Parlamentets og Rådets direktiv 95/46/EF af 24. oktober 1995 om beskyttelse af fysiske personer i forbindelse med behandling af personoplysninger og om fri udveksling af sådanne oplysninger (6), og vil kun være tilgængelige for Europol fra sag til sag, med et nærmere angivet formål og under medlemsstaternes retlige kontrol; supplerende garantier fastsættes af Europol efter høring af den europæiske tilsynsførende for databeskyttelse og den fælles kontrolinstans

Ændring 14

Artikel 6, stk. 2

2. I de tilfælde, hvor der oprettes et fælles efterforskningshold for at behandle sager om forfalskning af euroen, kan der udpeges en ansat i Europol til at lede efterforskningen, under lederen af efterforskningsholdets direkte ansvar. Hvis der er meningsforskelle mellem den ansatte i Europol og holdlederen, er sidstnævntes mening udslagsgivende. 2. I de tilfælde, hvor der oprettes et fælles efterforskningshold for at behandle sager om forfalskning af euroen eller løse de i artikel 5, stk. 2, omhandlede opgaver, kan der udpeges en ansat i Europol til at lede efterforskningen, under lederen af efterforskningsholdets direkte ansvar. Hvis der er meningsforskelle mellem den ansatte i Europol og holdlederen, er sidstnævntes mening udslagsgivende.

Ændring 15

Artikel 8, stk. 2

2. Den nationale enhed er forbindelsesleddet mellem Europol og medlemsstaternes kompetente myndigheder. Medlemsstaterne kan imidlertid tillade direkte kontakter mellem de udpegede kompetente myndigheder og Europol på betingelser, der fastsættes af den pågældende medlemsstat, herunder eventuel inddragelse af den nationale enhed. 2. Den nationale enhed er det eneste forbindelsesled mellem Europol og medlemsstaternes kompetente myndigheder. Medlemsstaterne kan imidlertid tillade direkte kontakter mellem de udpegede kompetente myndigheder og Europol på betingelser, der fastsættes af den pågældende medlemsstat, herunder inddragelse af den nationale enhed.

Den nationale enhed skal samtidig fra Europol have tilsendt alle oplysninger udvekslet som led i den direkte kontakt mellem Europol og de udpegede kompetente myndigheder. Forbindelser mellem den nationale enhed og de kompetente myndigheder er underlagt national lovgivning og navnlig de gældende nationale forfatningskrav.

Ændring 16

Artikel 9, stk. 2, afsnit 2

De bilaterale udvekslinger efter litra d) kan også vedrøre kriminalitet, der ligger ud over Europols kompetence, hvis det er tilladt efter national ret. De bilaterale udvekslinger efter litra d) kan også vedrøre kriminalitet, der ligger ud over Europols kompetence, hvis det er tilladt efter national ret. I så tilfælde holdes Europol ikke ansvarlig for indholdet af nogen af de udvekslede oplysninger.

Ændring 17

Artikel 10, stk. 2

2. Europol kan behandle oplysninger med henblik på at fastslå, om oplysningerne er relevante for organisationens opgaver og kan indgå i et af informationssystemerne. 2. Europol kan behandle oplysninger med henblik på at fastslå, om oplysningerne er relevante for organisationens opgaver og kan indgå i dens informationssystemer. I så tilfælde behandles oplysningerne udelukkende med det formål at vurdere deres relevans.

Ændring 18

Artikel 10, stk. 3

3. Når Europol har til hensigt at oprette andre databehandlingssystemer end Europols informationssystem som nævnt i artikel 11 eller de analyseregistre, der er nævnt i artikel 14, fastlægger Rådet, der træffer afgørelse med kvalificeret flertal efter høring af Europa-Parlamentet, de betingelser, der gælder for Europol på dette område. Disse betingelser vedrører navnlig adgang til og brug af oplysningerne, samt tidsfrister for lagring og sletning af sådanne oplysninger, under hensyntagen til de principper, der er nævnt i artikel 26. 3. Når Europol har til hensigt at oprette andre databehandlingssystemer end Europols informationssystem som nævnt i artikel 11 eller de analyseregistre, der er nævnt i artikel 14, fastlægger Rådet, der træffer afgørelse med kvalificeret flertal efter høring af Europa-Parlamentet, de betingelser, der gælder for Europol på dette område. Disse betingelser vedrører navnlig adgang til og brug af oplysningerne, samt tidsfrister for lagring og sletning af sådanne oplysninger, under hensyntagen til de principper, der er nævnt i artikel 26. Europols fælles kontrolinstans og den europæiske tilsynsførende for databeskyttelse høres, inden Rådet træffer en sådan afgørelse.

Ændring 19

Artikel 10, stk. 5

5. Europol bestræber sig på at sikre, at databehandlingssystemerne er kompatible med medlemsstaternes databehandlingssystemer, navnlig de databehandlingssystemer, der anvendes af de fællesskabs- og EU-instanser, som Europol kan etablere kontakter med ifølge artikel 22, gennem anvendelse af bedste praksis og åbne standarder. 5. Europol bestræber sig på at sikre, at databehandlingssystemerne er kompatible med medlemsstaternes databehandlingssystemer, navnlig de databehandlingssystemer, der anvendes af de fællesskabs- og EU-instanser, som Europol kan etablere kontakter med ifølge artikel 22, gennem anvendelse af bedste praksis og åbne standarder. Samkøring tillades, hvis Rådet efter høring af Europols databeskyttelsesansvarlige og Europols fælles kontrolinstans har truffet en afgørelse herom, der skal indeholde de nærmere regler og betingelser, navnlig vedrørende nødvendigheden af at anvende samkøring og vedrørende de formål, personoplysningerne skal anvendes til.

Ændring 20

Artikel 11, stk. 1

1. Europol vedligeholder Europols informationssystem. Europols informationssystem skal med henblik på søgning være umiddelbart tilgængeligt for de nationale enheder, forbindelsesofficererne, Europols direktør, vicedirektører og sikkerhedsgodkendte ansatte. 1. Europol vedligeholder Europols informationssystem. Europols informationssystem skal med henblik på søgning være umiddelbart tilgængeligt for de nationale enheder, forbindelsesofficererne, Europols direktør, vicedirektører og sikkerhedsgodkendte ansatte. De nationale enheders direkte adgang til informationssystemet, for så vidt angår personer omhandlet i artikel 12, stk. 1, litra b), er begrænset til de personoplysninger, der er anført i artikel 12, stk. 2. De kan efter anmodning få adgang til alle oplysningerne gennem forbindelsesofficererne, såfremt det er nødvendigt for en bestemt efterforskningsopgave.

Ændring 21

Artikel 12, stk. l, litra b

b) personer, om hvem der ifølge den berørte medlemsstats nationale ret er en alvorlig formodning om vil begå strafbare handlinger, som henhører under Europols kompetence. b) personer, om hvem der ifølge den berørte medlemsstats nationale ret er konkrete indicier eller en alvorlig formodning om vil begå strafbare handlinger, som henhører under Europols kompetence.

Ændring 22

Artikel 12, stk. 4 a (nyt)

4a. Særlige kategorier af oplysninger vedrørende racemæssig eller etnisk oprindelse, politiske, religiøse eller ideologiske overbevisninger, medlemskab af partier eller fagforeninger, seksuel orientering eller sundhed må ikke behandles, med mindre det er absolut nødvendigt og rimeligt i forhold til en konkret sag og sker under overholdelse af specifikke sikkerhedsforanstaltninger.

Ændring 23

Artikel 19, stk. 1

1. Personoplysninger fra Europols informationssystem videregives eller anvendes udelukkende af medlemsstaternes kompetente myndigheder til at forebygge og bekæmpe de former for kriminalitet, der henhører under Europols kompetence, samt til at bekæmpe andre former for grov kriminalitet. Europol anvender kun oplysningerne til at udføre sine opgaver. 1. Personoplysninger fra Europols informationssystem videregives eller anvendes udelukkende af medlemsstaternes kompetente myndigheder , og kun til de formål, der ligger til grund for indsamlingen, og til dermed kompatible formål, med henblik på at forebygge og bekæmpe de former for kriminalitet, der henhører under Europols kompetence, samt til at bekæmpe andre former for grov kriminalitet. Europol anvender kun oplysningerne til at udføre sine opgaver.

Ændring 24

Artikel 20, stk. 1

1. Europol lagrer kun oplysninger i dataregistre, så længe det er nødvendigt for udførelsen af Europols opgaver. Senest tre år efter registreringen skal det undersøges, om det er nødvendigt fortsat at opbevare de pågældende oplysninger. Den enhed, der har foretaget registreringen, gennemgår de oplysninger, der er lagret i informationssystemet, og sørger for sletning. Europol gennemgår de oplysninger, som er lagret i Europols øvrige dataregistre, og sørger for sletning. Senest tre måneder inden udløbet af fristen for gennemgang af de oplysninger, som medlemsstaterne har registreret, underretter Europol automatisk medlemsstaterne om fristens udløb. 1. Europol lagrer kun oplysninger i dataregistre, så længe det er nødvendigt for udførelsen af Europols opgaver. Uanset artikel 10, stk. 3, skal det efter registreringen mindst hvert andet år undersøges og dokumenteres, om det er nødvendigt fortsat at opbevare de pågældende oplysninger. Den enhed, der har foretaget registreringen, gennemgår de oplysninger, der er lagret i informationssystemet, og sørger for sletning. Europol gennemgår de oplysninger, som er lagret i Europols øvrige dataregistre, og sørger for sletning. Senest tre måneder inden udløbet af fristen for gennemgang af de oplysninger, som medlemsstaterne har registreret, underretter Europol automatisk medlemsstaterne om fristens udløb.

Ændring 25

Artikel 21

Hvis Europol i henhold til Den Europæiske Unions, internationale eller nationale retlige instrumenter har ret til at foretage datasøgning i andre nationale eller internationale informationssystemer, må Europol indhente personoplysninger ad denne vej, hvis det er nødvendigt for udførelsen af Europols opgaver. Bestemmelserne i Den Europæiske Unions, internationale eller nationale retlige instrumenter regulerer Europols adgang til og brug af disse oplysninger, i det omfang de fastsætter strengere regler for adgang og brug end denne afgørelse. Europols anvendelse af sådanne oplysninger må ikke være i modstrid med denne afgørelse. Hvis Europol i henhold til Den Europæiske Unions, internationale eller nationale retlige instrumenter har ret til at foretage datasøgning i andre nationale eller internationale informationssystemer, må Europol undtagelsesvis indhente personoplysninger ad denne vej, hvis og i den udstrækning det er nødvendigt og rimeligt for udførelsen af Europols opgaver og under nøje overholdelse af betingelser fastsat af Europol efter høring af den europæiske tilsynsførende for databeskyttelse og den fælles kontrolinstans . Bestemmelserne i Den Europæiske Unions, internationale eller nationale retlige instrumenter regulerer Europols adgang til og brug af disse oplysninger, i det omfang de fastsætter strengere regler for adgang og brug end denne afgørelse. Europols anvendelse af sådanne oplysninger må ikke være i modstrid med denne afgørelse.

Ændring 26

Artikel 22, stk. 1, litra d a (nyt)

da) de relevante afdelinger i Rådets generalsekretariat og Den Europæiske Unions Fælles Situationscenter .

Ændring 27

Artikel 22, stk. 5 a (nyt)

5a. Ved videregivelse af personoplysninger fra Fællesskabets institutioner og organer betragtes Europol som et fællesskabsorgan som omhandlet i artikel 7 i forordning (EF) nr. 45/2001.

Ændring 28

Artikel 24, stk. 1, indledning

1. Europol kan videregive lagrede personoplysninger til eksterne instanser, jf. artikel 23, stk. 1, på de betingelser, der er fastsat i stk. 4 i denne artikel, såfremt: 1. I helt ekstraordinære situationer og på grundlag af en vurdering fra sag til sag, kan Europol videregive lagrede personoplysninger til eksterne instanser, jf. artikel 23, stk. 1, på de betingelser, der er fastsat i stk. 4 i nærværende artikel, såfremt:

Ændring 58

Artikel 24, stk. 2

2. Som en undtagelse fra stk. 1 kan Europol videregive personoplysninger til eksterne instanser, jf. artikel 23, stk. 1, på de betingelser, der er fastsat i stk. 4, hvis Europols direktør mener, at videregivelse af oplysninger er absolut nødvendig for at beskytte de pågældende medlemsstaters væsentlige interesser inden for rammerne af Europols målsætninger eller forebygge en umiddelbart forestående alvorlig fare i forbindelse med kriminalitet eller terror. Direktøren for Europol skal under alle omstændigheder vurdere det databeskyttelsesniveau, der gælder for den pågældende instans, og opveje dette databeskyttelsesniveau mod disse interesser. 2. Som en undtagelse fra stk. 1 kan Europol efter konkret vurdering af den enkelte sag videregive personoplysninger til eksterne instanser, jf. artikel 23, stk. 1, på de betingelser, der er fastsat i stk. 4, hvis Europols direktør mener, at videregivelse af oplysninger er absolut nødvendig for at beskytte de pågældende medlemsstaters væsentlige interesser inden for rammerne af Europols målsætninger eller forebygge en umiddelbart forestående alvorlig fare i forbindelse med kriminalitet eller terror. Direktøren for Europol skal under alle omstændigheder vurdere, i hvilken udstrækning menneskerettigheder, demokrati og retsstatsprincipper respekteres i det tredjeland, hvortil oplysninger kan overføres, til hvilket formål oplysningerne kan bruges, det databeskyttelsesniveau, der gælder for den pågældende instans, og opveje dette databeskyttelsesniveau mod disse interesser, samt vurdere gensidigheden med hensyn til udveksling af oplysninger, og informerer regelmæssigt Europa-Parlamentet, Rådet og Kommissionen, samt de tilsynsførende instanser for databeskyttelse om de afgørelser, der træffes til gennemførelse af denne artikel.

Ændring 30

Artikel 25, stk. 2

2. Styrelsesrådet fastlægger gennemførelsesbestemmelser for Europols forbindelser med organer og agenturer med tilknytning til Det Europæiske Fællesskab og Den Europæiske Union, jf. artikel 22, herunder for udveksling af personoplysninger mellem Europol og sådanne organer og agenturer. Før styrelsesrådet træffer beslutning, høres den fælles kontrolinstans. 2. Styrelsesrådet fastlægger gennemførelsesbestemmelser for Europols forbindelser med organer og agenturer med tilknytning til Det Europæiske Fællesskab og Den Europæiske Union, jf. artikel 22, herunder for udveksling af personoplysninger mellem Europol og sådanne organer og agenturer. Før styrelsesrådet træffer beslutning, høres den fælles kontrolinstans og den europæiske tilsynsførende for databeskyttelse .

Ændring 31

Artikel 26

Uden at det berører specifikke bestemmelser i denne afgørelse, overholder Europol principperne i Rådets rammeafgørelse 2007/XX/RIA om beskyttelse af personoplysninger, der behandles i forbindelse med det politimæssige og retslige samarbejde i straffesager, ved indsamling, behandling og brug af personoplysninger. Europol overholder disse principper i forbindelse med indsamling, behandling og brug af personoplysninger, herunder i forbindelse med ikke-automatiserede oplysninger i form af registre, dvs. strukturerede personoplysninger, der er tilgængelige ifølge specifikke kriterier. Uden at det berører specifikke bestemmelser i denne afgørelse og nødvendigheden af at opretholde Europol-konventionens garantier , overholder Europol principperne i Rådets rammeafgørelse 2007/XX/RIA om beskyttelse af personoplysninger, der behandles i forbindelse med det politimæssige og retlige samarbejde i straffesager, ved indsamling, behandling og brug af personoplysninger. Europol overholder disse principper i forbindelse med indsamling, behandling og brug af personoplysninger, herunder i forbindelse med ikke-automatiserede oplysninger i form af registre, dvs. strukturerede personoplysninger, der er tilgængelige ifølge specifikke kriterier.

Ændring 32

Artikel 27, stk. 1

1. Europol udpeger en databeskyttelsesansvarlig, som skal være ansat i Europol. Denne person er direkte under styrelsesrådets ledelse. Den databeskyttelsesansvarlige modtager ikke instrukser fra nogen side ved udførelsen af sine opgaver. 1. Europol udpeger en uafhængig databeskyttelsesansvarlig, som skal være ansat i Europol. Denne person er direkte under styrelsesrådets ledelse. Den databeskyttelsesansvarlige modtager ikke instrukser fra nogen side ved udførelsen af sine opgaver.

Ændring 33

Artikel 27, stk. 5

5. Styrelsesrådet vedtager yderligere gennemførelsesbestemmelser vedrørende den databeskyttelsesansvarlige. Disse gennemførelsesbestemmelser vedrører navnlig udnævnelse og afskedigelse af den databeskyttelsesansvarlige og dennes hverv, opgaver og beføjelser. 5. Styrelsesrådet vedtager yderligere gennemførelsesbestemmelser vedrørende den databeskyttelsesansvarlige. Disse gennemførelsesbestemmelser vedrører navnlig udnævnelse og afskedigelse af den databeskyttelsesansvarlige og dennes hverv, opgaver , beføjelser samt garantier for den pågældendes uafhængighed .

Ændring 34

Artikel 29, stk. 4

4. Adgang til personoplysninger nægtes, hvis: 4. Adgang til personoplysninger nægtes kun, hvis afslaget er nødvendigt:

a) en sådan adgang kan skade en af Europols aktiviteter a) for at give Europol mulighed for at varetage sine opgaver på behørig vis

b) en sådan adgang kan skade en national efterforskning, som Europol deltager i b) for at forhindre, at en national efterforskning, som Europol deltager i, skades

c) en sådan adgang kan skade tredjeparts rettigheder og friheder. c) for at beskytte tredjeparts rettigheder og friheder.

Ændring 35

Artikel 29, stk. 5

5. Europol hører de berørte medlemsstaters kompetente retshåndhævende myndigheder, før der træffes beslutning om at give adgang. Adgang til oplysninger i analyseregistre kræver enighed mellem Europol, de medlemsstater, der deltager i analysen, og den eller de medlemsstater, der er direkte berørt af videregivelsen af sådanne oplysninger. Hvis en medlemsstat nægter at give adgang til personoplysninger, skal den underrette Europol om afslaget og begrunde det. 5. Som et almindeligt princip kan udøvelse af retten til aktindsigt ikke nægtes. Undtagelser fra denne regel kan kun godkendes, hvis det er nødvendigt for at beskytte en anden grundlæggende rettighed. Europol hører de berørte medlemsstaters kompetente retshåndhævende myndigheder, før der træffes beslutning om at give adgang. Adgang til oplysninger i analyseregistre kræver enighed mellem Europol, de medlemsstater, der deltager i analysen, og den eller de medlemsstater, der er direkte berørt af videregivelsen af sådanne oplysninger. Hvis en medlemsstat nægter at give adgang til personoplysninger, skal den underrette Europol om afslaget og begrunde det.

Ændring 36

Artikel 29, stk. 6

6. Hvis en eller flere medlemsstater eller Europol har tilkendegivet deres modstand mod en persons adgang til egne personoplysninger, underretter Europol den pågældende om, at der er foretaget kontrol uden at anføre forhold, som kan afsløre, om Europol har registreret personoplysninger om den pågældende. 6. Hvis en eller flere medlemsstater eller Europol har tilkendegivet deres modstand mod en persons adgang til egne personoplysninger, underretter Europol den pågældende om, at der er foretaget kontrol uden at anføre forhold, som kan afsløre, om Europol har registreret personoplysninger om den pågældende. Den dataansvarlige er forpligtet til at oplyse årsagerne til afslag på at give aktindsigt, således at anvendelsen af undtagelsen fra retten til aktindsigt kan kontrolleres effektivt i overensstemmelse med henstilling R (87) 15 fra Europarådets ministerudvalg af 17. september 1987 om behandling af personoplysninger i politimæssigt øjemed.

Ændring 38

Artikel 36, stk. 9, første afsnit

9. Styrelsesrådet vedtager hvert år: 9. Styrelsesrådet vedtager hvert år efter Rådets tilslutning :

a) et forslag til budgetoverslag og det foreløbige budgetforslag, der skal fremlægges for Kommissionen, herunder stillingsfortegnelsen og det endelige budget a) et forslag til budgetoverslag, der skal fremlægges for Kommissionen, herunder udkastet til stillingsfortegnelse

aa) Europols budget samt stillingsfortegnelsen efter godkendelse fra budgetmyndigheden

b) et arbejdsprogram for Europols fremtidige aktiviteter under hensyntagen til medlemsstaternes operative behov og følgerne heraf for budgettet og Europols personale , efter Kommissionen har afgivet udtalelse b) et arbejdsprogram for Europols fremtidige aktiviteter så vidt muligt under hensyntagen til medlemsstaternes operative behov i overensstemmelse med de til rådighed stående finansielle og menneskelige ressourcer , efter Kommissionen har afgivet udtalelse

c) en almindelig beretning om Europols aktiviteter i det forløbne år. c) en almindelig beretning om Europols aktiviteter i det forløbne år, hvor navnlig de opnåede resultater sammenlignes med målene i det årlige arbejdsprogram.

Ændring 39

Artikel 36, stk. 9, andet afsnit

Disse dokumenter fremsendes til Rådet til godkendelse. Rådet fremsender dem til Europa-Parlamentet til information. Disse dokumenter forelægges Europa-Parlamentet , som i givet fald vil have mulighed for at behandle dem om nødvendigt i samarbejde med nationale parlamenter .

Ændring 59

Artikel 37, stk. 1-3

1. Europol ledes af en direktør, der udnævnes af Rådet, som træffer afgørelse med kvalificeret flertal, fra en liste med mindst tre kandidater forelagt af styrelsesrådet, for en periode på fire år, der kan forlænges én gang. 1. Europol ledes af en direktør, der udnævnes af styrelsesrådet i overensstemmelse med en samarbejdsprocedure (»concertation«).

Direktøren udnævnes på grundlag af sine meriter, sin erfaring inden for Europols kompetenceområde og sin forvaltnings- og ledelsesmæssige kompetence.

Denne samarbejdsprocedure foregår som følger:

a) på grundlag af en liste opstillet af Kommissionen efter en indkaldelse af ansøgninger og en gennemsigtig udvælgelsesprocedure anmodes ansøgerne om inden udnævnelsen af en kandidat at give møde for Europa-Parlamentet og Rådet og besvare spørgsmål

b) Europa-Parlamentet og Rådet kan derefter afgive deres udtalelser og oplyse deres præferencer

c) styrelsesrådet udnævner direktøren under hensyntagen til ovennævnte udtalelser.

Direktørens mandatperiode er på fire år.

2. Direktøren bistås af vicedirektører, som udnævnes for en periode på fire år, der kan forlænges én gang , i overensstemmelse med proceduren i stk. 1 . Vicedirektørernes opgaver fastlægges nærmere af direktøren. 2. Direktøren bistås af vicedirektører, som udnævnes for en periode på fire år, der kan forlænges én gang. Vicedirektørernes opgaver fastlægges nærmere af direktøren.

3. Styrelsesrådet fastlægger regler for udvælgelse af kandidater til stillingen som direktør eller vicedirektør. Sådanne regler skal, før de træder i kraft, godkendes af Rådet, der træffer afgørelse med kvalificeret flertal. 3. Styrelsesrådet fastlægger regler for udvælgelse af kandidater til stillingen som vicedirektør. Sådanne regler skal, før de træder i kraft, godkendes af Rådet, der træffer afgørelse med kvalificeret flertal.

Ændring 41

Artikel 37, stk. 4, litra g a (nyt)

ga) gennemførelse af effektive overvågnings- og evalueringsprocedurer med hensyn til Europols indsats i forhold til opfyldelsen af dets mål

Ændring 42

Artikel 38, stk. 5 a (nyt)

5a. Forordning (EF) nr. 45/2001 finder anvendelse på behandlingen af personoplysninger om Europols ansatte.

Ændring 43

Artikel 41, stk. 1

1. Uden at det berører andre former for indkomst, består Europols indtægter af et tilskud fra Fællesskabet opført på Den Europæiske Unions almindelige budget (sektionen for Kommissionen) fra og med 1. januar 2010. 1. Uden at det berører andre former for indkomst, består Europols indtægter af et tilskud fra Fællesskabet opført på Den Europæiske Unions almindelige budget (sektionen for Kommissionen) fra og med 1. januar 2010. Finansieringen af Europol er underlagt en aftale indgået af budgetmyndigheden som fastlagt i IIA .

Ændring 44

Artikel 41, stk. 3

3. Direktøren udarbejder et udkast til overslag over Europols indtægter og udgifter for det kommende regnskabsår og forelægger det for styrelsesrådet sammen med en foreløbig stillingsfortegnelse. Stillingsfortegnelsen skal indeholde både faste og midlertidige stillinger og udstationerede nationale eksperter og anføre antal, grad og kategori for det personale, der er beskæftiget i Europol i det pågældende regnskabsår. 3. Direktøren udarbejder et udkast til overslag over Europols indtægter og udgifter for det kommende regnskabsår og forelægger det for styrelsesrådet sammen med et udkast til stillingsfortegnelse. Udkastet til stillingsfortegnelse skal indeholde både faste og midlertidige stillinger og udstationerede nationale eksperter og anføre antal, grad og kategori for det personale, der er beskæftiget i Europol i det pågældende regnskabsår.

Ændring 45

Artikel 41, stk. 6

6. Kommissionen sender overslaget til Europa-Parlamentet og Rådet (herefter benævnt »budgetmyndigheden«) sammen med det foreløbige forslag til Den Europæiske Unions budget. 6. Kommissionen sender overslaget til Europa-Parlamentet, som skal have mulighed for i givet fald at undersøge det inden for rammerne af sine beføjelser, og Rådet (herefter benævnt »budgetmyndigheden«) sammen med det foreløbige forslag til Den Europæiske Unions almindelige budget.

Ændring 46

Artikel 42, stk. 8 a (nyt)

8a. Hvis Europa-Parlamentet anmoder om det, forelægger direktøren det alle oplysninger, som er nødvendige for, at dechargeproceduren vedrørende det pågældende regnskabsår kan forløbe tilfredsstillende, som fastlagt i finansforordningens artikel 146, stk. 3.

Ændring 47

Artikel 42, stk. 9

9. Efter henstilling fra Rådet meddeler Europa-Parlamentet inden den 30. april i år n+2 direktøren for Europol decharge for gennemførelsen af budgettet for regnskabsåret n. 9. Europa-Parlamentet meddeler under hensyntagen til henstilling fra Rådet , der træffer afgørelse med kvalificeret flertal, inden den 30. april i år n+2 direktøren for Europol decharge for gennemførelsen af budgettet for regnskabsåret n.

Ændring 48

Artikel 43

De finansielle bestemmelser for Europol vedtages af styrelsesrådet efter høring af Kommissionen. De må ikke fravige bestemmelserne i forordning (EF, Euratom) nr. 2343/2002 af 23. december 2002, medmindre det er nødvendigt for Europols drift. Der kræves forudgående samtykke fra Kommissionen for at vedtage regler, der fraviger bestemmelserne i forordning (EF, Euratom) nr. 2343/2002. Budgetmyndigheden informeres om disse fravigelser. De finansielle bestemmelser for Europol vedtages af styrelsesrådet efter høring af Kommissionen. De må ikke fravige bestemmelserne i forordning (EF, Euratom) nr. 2343/2002 af 19. november 2002, medmindre det er særligt påkrævet for Europols drift. Der kræves forudgående samtykke fra Kommissionen for at vedtage regler, der fraviger bestemmelserne i forordning (EF, Euratom) nr. 2343/2002. Budgetmyndigheden informeres om disse fravigelser.

Ændring 49

Artikel 44, stk. 1

Direktøren opretter et evalueringssystem for at få oplysninger om effektiviteten og nytten af de opgaver, der udføres af Europol. Direktøren opretter et overvågningssystem for at få oplysninger om effektiviteten og nytten af de opgaver, der udføres af Europol. Direktøren aflægger en årlig beretning om resultaterne af denne overvågning for styrelsesrådet.

Ændring 50

Artikel 44, stk. 4 a (nyt)

Formanden for styrelsesrådet eller Europols direktør forelægger Europols prioriteter for det kommende år for et blandet udvalg, bestående af medlemmer af Europa-Parlamentet og medlemmer af nationale parlamenter, for at sikre en demokratisk debat med civilsamfundet og en bedre kontrol med Europols aktiviteter.

Ænring 51

Artikel 45

På grundlag af et forslag fra direktøren vedtager styrelsesrådet senest seks måneder efter, at denne afgørelse har fået virkning, regler for aktindsigt i Europols dokumenter under hensyntagen til de principper og begrænsninger, som er fastsat i Europa-Parlamentets og Rådets forordning (EF) nr. 1049/2001. På grundlag af et forslag fra direktøren vedtager styrelsesrådet , efter høring af Europa-Parlamentet, senest seks måneder efter, at denne afgørelse har fået virkning, regler for aktindsigt i Europols dokumenter under hensyntagen til de principper og begrænsninger, som er fastsat i Europa-Parlamentets og Rådets forordning (EF) nr. 1049/2001.

Ændring 52

Artikel 47

Formanden for styrelsesrådet og direktøren kan give møde i Europa-Parlamentet for at drøfte generelle spørgsmål vedrørende Europol. Formanden for styrelsesrådet og direktøren giver efter anmodning møde i Europa-Parlamentet for at drøfte spørgsmål vedrørende Europol af enhver art.

Ændring 53

Artikel 56, stk. 1

1. Som en fravigelse fra artikel 38 vil alle ansættelseskontrakter indgået af Europol som oprettet ved Europol-konventionen før denne afgørelses ikrafttrædelse blive opfyldt. 1. Som en fravigelse fra artikel 38 vil alle ansættelseskontrakter indgået af Europol som oprettet ved Europol-konventionen før denne afgørelses ikrafttræden blive opfyldt. Der vil blive taget hensyn til de mulige ekstra personaleomkostninger, der opstår som følge af denne fravigelse fra artikel 38 i den aftale om finansiering af Europol, der skal indgås ifølge punkt 47 i IIA .

Ændring 54

Artikel 56, stk. 2

2. Alle medlemmer af personalet med ansættelseskontrakt som nævnt i stk. 1 får mulighed for at indgå en kontrakt ifølge artikel 2, litra a), i ansættelsesvilkårene for de øvrige ansatte i De Europæiske Fællesskaber, der er fastsat i forordning (EØF, Euratom, EKSF) nr. 259/68, på de forskellige trin ifølge stillingsfortegnelsen. I den henseende gennemføres der senest to år efter denne afgørelses ikrafttrædelse af den myndighed, der er bemyndiget til at indgå ansættelseskontrakter, en intern udvælgelsesprøve udelukkende for det personale, der var ansat i Europol, før denne afgørelses ikrafttrædelse, for at kontrollere kompetence, effektivitet og integritet hos dem, der skal ansættes. Godkendte ansøgere vil blive tilbudt en kontrakt ifølge artikel 2, litra a), i ansættelsesvilkårene for de øvrige ansatte i De Europæiske Fællesskaber, der er fastsat i forordning (EØF, Euratom, EKSF) nr. 259/68. 2. Alle medlemmer af personalet med ansættelseskontrakt som nævnt i stk. 1 får mulighed for at indgå en kontrakt ifølge artikel 2, litra a), i ansættelsesvilkårene for de øvrige ansatte i De Europæiske Fællesskaber, der er fastsat i forordning (EØF, Euratom, EKSF) nr. 259/68, på de forskellige trin ifølge stillingsfortegnelsen. Med henblik herpå gennemføres der efter samråd med Det Europæiske Personaleudvælgelseskontor og senest to år efter denne afgørelses ikrafttræden af den myndighed, der er bemyndiget til at indgå ansættelseskontrakter, en intern udvælgelsesprøve udelukkende for det personale, der var ansat i Europol, før denne afgørelses ikrafttræden, for at kontrollere kompetence, effektivitet og integritet hos dem, der skal ansættes. Denne udvælgelsesprøve overvåges af Kommissionen. Resultatet af udvælgelsesprøven offentliggøres. Godkendte ansøgere vil blive tilbudt en kontrakt ifølge artikel 2, litra a), i ansættelsesvilkårene for de øvrige ansatte i De Europæiske Fællesskaber, der er fastsat i forordning (EØF, Euratom, EKSF) nr. 259/68. Det udkast til stillingsfortegnelse, der fremsendes til budgetmyndigheden sammen med det foreløbige forslag til Den Europæiske Unions almindelige budget, skal tydeligt angive de stillinger, der er besat af personale, der er ansat under vedtægten for tjenestemænd i De Europæiske Fællesskaber og ansættelsesvilkårene for de øvrige ansatte i De Europæiske Fællesskaber, og de stillinger, der er besat af personale ansat under vedtægten for Europols personale.

Ændring 55

Artikel 57, stk. 3, afsnit 2 a (nyt)

Fællesskabets tilskud til Europol, der fastsættes i denne afgørelse, må under ingen omstændigheder anvendes til at betale udgifter vedrørende forpligtelser, der indgås af Europol i overensstemmelse med Europol-konventionen, inden denne afgørelses ikrafttræden .

Ændring 62

Artikel 62, stk. 2 a (nyt)